Vawendt wean vaschianne Häiza wia Wein, Weidn, Lindt, Obstbaam und aa andane. Wichtig is dabei, dåss s'Hoiz gleichmassig gwåchsn is. D'Koin deaf ned z'woach, åba aa ned z'hoat sei, s'schmiad oda spliedad sunst, außadem muas's guad schwoazn. D'zuagschnittanna Stabal miasn åis Bindl in  Ton eibacklt oda in an vaschlossanna Tondopf glegt wean. Danåch wean's langsam in am Ofa båcha. In neiana Zeit wead aa Hoizkoinbuiva in Stangal bresst, wås vaschianne Härtegroad zualåsst.